**Hortobágy Község Önkormányzata Képviselő-testületének .../2021. (X. 27.) önkormányzati rendelete**

**a szociális ellátások helyi szabályairól szóló 11/2021. (IX. 29.) önkormányzati rendelet módosításáról**

Hortobágy Község Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8a. pontjában meghatározott feladatkörében eljárva, a szociális igazgatásról és a szociális ellátásokról szóló 1993. évi III. törvény (a továbbiakban: Szt.) 132. § (4) bekezdés d) pontjában kapott felhatalmazás alapján a következőket rendeli el:

**1. §**

A szociális ellátások helyi szabályairól szóló 11/2021. (IX. 29.) önkormányzati rendelet 9. § (1) bekezdés b) és c) pontja helyébe a következő rendelkezések lépnek:

(A tűzifa támogatás jogosultsági feltételei:)

„b) Az (1) bekezdés a) pontjában foglaltakon túl támogatásra jogosult a kérelmező, ha egyszemélyes háztartásban él, vagy gyermekét egyedül nevelő szülő és  jövedelme a rendeletben előírt jövedelemhatárt maximum 10 %-kal lépi túl.

c) Nem állapítható meg tűzifa támogatás annak a kérelmezőnek, aki érvényes lakhatási támogatás keretében gázdíj támogatásban részesül.”

**2. §**

Ez a rendelet 2021. november 1-jén lép hatályba, és 2021. november 2-án hatályát veszti.